Constance Smith

Constance Smith (1929-yil 7-fevral – 2003-yil 30-iyun) – kelib chiqishi irlandiyalik boʻlgan ingliz va amerika kino aktrisasi.

Biografiyasi 
Constance Smith Limerikda Britaniya armiyasidagi harbiy xizmatchi oilasida tugʻilgan va oilaning 11 farzandi ichida eng kattasi boʻlgan. Smith 11 yoshligida uning otasi vafot etgan va onasi uni monastirga oʻqishga yuborishga majbur boʻlgan. 16 yoshida Constance Smith Dublindagi goʻzallik tanlovida gʻolib chiqqan. Uning onasi bu muvaffaqiyatdan, shuningdek, qizining taniqli kino aktrisasi  Hedy Lamarrga oʻxshashligidan foydalanib, taniqli kinostudiyalarga takliflar bilan xatlar yuborgan. 1947-yilda Constance Smith kinoda epizodik rollarda debyut qilgan.

1950-yilda Constance Smith 20th Century Fox kinostudiyasi bilan shartnoma imzolagan. 1952-yilda u „Oskar“ mukofotini topshirish marosimini oʻtkazgan. Uning kinolardagi eng yaxshi roli „Man in the Attic“ (1953) trilleridagi roli hisoblanadi. Biroq, Smithning Gollivuddagi karyerasi aktyorlik qobiliyatining zaifligi, shuningdek, oiladagi yomon muhit tufayli rivojlanmasdan qolgan. U giyohvand moddalar va spirtli ichimliklarni isteʼmol qila boshlagan. 1955-yilda aktrisa Italiyaga joʻnab ketgan va u yerda kinolarda bir qator ikkinchi darajali rollarni, xususan, „La congiura dei Borgia“ filmidagi Lucretia Borgia rolini ijro etgan. Rimda boʻlganida Smith barbituratlar yordamida oʻz joniga qasd qilishga uringan. 1960-yilga kelib u kino sanʼatini butunlay tark etgan.

Shaxsiy hayoti 
1951-yilda Constance Smith kino aktyor Bryan Forbesga turmushga chiqqan va u bilan 1955-yilgacha birgalikda hayot kechirgan. 1962-yilda u oʻsha paytdagi yigiti Paul Rothaga pichoq urganligi uchun uch oylik qamoq jazosiga hukm qilingan. 1968-yilda Smith aynan oʻsha Paul Rothani joniga suiqasd qilgani uchun sudlangan. 1974-yilda esa Paul Rothaga turmushga chiqqan. Constance Smith bir necha bor oʻz joniga qasd qilishga urinib koʻrgan. Umrining soʻnggi yillarida u alkogolga qaram boʻlib qolgani uchun bir necha bor davolangan. Smith turli xil ishlarda, xususan, farrosh boʻlib ishlagan. U 2003-yil 20-iyunda Londonda nomaʼlum holda vafot etgan.

Filmografiyasi 

 Jassy (1947) – Yosh xonim
 Brighton Rock (1947) – Qoʻshiqchi
 Easy Money (1948) – Wilsonning kotibasi
 The Calendar (1948) – Airport Attendant
 To the Public Danger (1948, Qisqa metrajli film) – Qovoqxonadagi bilyard oʻyinini tomosha qilayotgan qiz
 Murder at the Windmill (1949) – Kiyimxonadagi qiz
 The Perfect Woman (1949) – Qabulxona xodimi
 Now Barabbas (1949) – Jean
 Trottie True (1949) – Gaiety Girl
 Room to Let (1950) – Molly Nusgrave
 The Mudlark (1950) – Kate Noonan
 Don't Say Die (1950) – Red Biddy
 The 13th Letter (1951) – Cora Laurent
 Blackmailed (1951) – Hamshira Anne
 I'll Get You for This (1951) – Nina
 Red Skies of Montana (1952) – Peg Mason
 Lure of the Wilderness (1952) – Noreen McGowan
 Taxi (1953) – Mary Turner
 Treasure of the Golden Condor (1953) – Clara MacDougal
 Man in the Attic (1953) – Lily Bonner
 Tiger by the Tail (1954) – Jane Claymore
 Impulse (1954) – Lila
 The Big Tip Off (1955) – Penny Conroy
 Un po' di cielo (1955) – Nora
 The Violent Patriot (1956) – Emma Caldana
 Addio per sempre! (1958) – Lucia
 Conspiracy of the Borgias (1959) – Lucrezia Borgia
 Knight Without a Country (1959) – Laura (oxirgi roli)

Radioda

Manbalar

Havolalar 
 
 Constance Smith in 'Actors' file at Limerick City Library, Ireland

Yashayotgan insonlar
Limerikda tugʻilganlar
20-asr aktrisalari
Amerikalik aktrisalar